**Opis financiranja in navodila za oddajo spletne prijave za Erasmus+ finančno pomoč in dodatkov**

 **Erasmus+ SMP 2020/21**

Do spletne prijave dostopate na:

[**https://studij.uni-lj.si/finpomoc/finpomoc\_prva.asp**](https://studij.uni-lj.si/finpomoc/finpomoc_prva.asp)

Dostop do prijave je omogočen le študentom, katerim je bila odobrena prijava na razpis SMP 2020-21. Najprej je potrebno izpolniti podatke pod **REGISTRACIJA ZA ZAČETEK UPORABE APLIKACIJE. K**o boste vnesli vse obvezne podatke (označene z \*) in pritisnili potrdi, se vam bo izpisala **koda** (obvezno jo shranite za kasnejše dostope!!), ki jo nato vnesete v drugo okno na vrhu strani **APLIKACIJA ZA ODDAJO PRIJAVE** in vpišete še svoj rojstni datum ter nato pritisnete PRIJAVA. V zavihku PRIJAVA izpolnite še vse preostale podatke, pod zavihkom ZAHTEVANE PRILOGE K PRIJAVI pa naložite obvezne priloge (datoteke naj bodo v pdf obliki):

* **Learning Agreement for Traineeship** (študijski sporazum za prakse); **LA mora biti obvezno podpisan z vseh treh strani: vaše strani, strani vašega domačega Erasmus+ koordinatorja in s strani delodajalca**
* **Kopija bančne kartice vašega osebnega TRR, odprtega v Sloveniji** (kreditne kartice in računi, odprti v tujini niso ustrezni). Naložite kopijo strani, kjer je razvidna številka TRR
* **Rezultat prvega spletnega OLS jezikovnega preverjanja.** Za pridobitev OLS testa nam na e naslov; urska.ravnik@uni-lj.si pošljite potrjen Learning Agreement in napišite izbran jezik ( ali jezik države ali jezik mobilnosti; svetujemo da tistega, ki ga znate manj, saj imate v primeru slabšega rezultata nato možnost brezplačnega spletnega tečaja za izbran jezik)
* **Potrdilo o vpisu za leto 2020/21** ali **Potrdilo o diplomiranju** (za mlade diplomante)
* **\*samo upravičenci do Dodatka za študente iz okolij z manj možnostmi: Odločbo Centra za socialno delo za leto 2020/21**, ki dokazuje, da prejemate vi ali član vašega skupnega gospodinjstva enega od socialnih transferjev v času vaše prijave na Erasmus+ : državno štipendijo, denarno socialno pomoč, varstveni dodatek, otroški dodatek ali dodatek za velike družine. V kolikor na odločbi niste navedeni tudi vi kot družinski član, morate k Odločbi dodati tudi Potrdilo iz gospodinjske evidence

**Finančna pomoč za Erasmus+ študijsko prakso  v študijskem letu 2020/21 znaša od 420€ do 520€/ mesec**; odvisno od države mobilnosti.  Temu znesku vsem praktikantom **pripada dodatek v višini 100€/ mesec, razen študentom, ki v vlogi označite, da ste upravičeni do Dodatka za študente okolja z manj možnostmi ( v tem primeru in če na spletno vlogo oddate ustrezno odločbo CSD ste upravičeni do dodatka v višini 200€/mesec)**

|  |  |  |
| --- | --- | --- |
| Skupina 1Država gostiteljica | Danska, Finska, Islandija, Irska, Luxemburg, Švedska, Velika Britanija, Lihtenštajn, Norveška | 520 € +100€ dodatka za prakse ali +200€ Spodbude  |
| Skupina 2Država gostiteljica | Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 470 € +100€ dodatka za prakse ali +200€ Spodbude |
| Skupina 3Država gostiteljica | Bolgarija, Hrvaška, Češka republika, Estonija, Latvija, Litva, Madžarska, Poljska, Romunija, Slovaška, Republika Severna Makedonija, Srbija, Turčija | 420 € +100€ dodatka za prakse ali +200€ Spodbude |

Poleg enega od teh dveh dodatkov, lahko Erasmus praktikante v spletni prijavi zaprosite tudi za **Dodatek Javnega sklada za razvoj kadrov in štipendije, ki letos znaša 40,69 €**. Do njega ste upravičeni ( z izjemo študentov 3. stopnje), če izpolnjujete naslednje pogoje ( kar potrdite v spletni prijavi in v pogodbi):

* *sem državljan Republike Slovenije s prebivališčem v Republiki Sloveniji*

*ali*

* *sem državljan druge članice Evropske Unije z neprekinjenim 5 letnim prebivanjem v R.Sloveniji neposredno pred odhodom na izmenjavo, v okviru katere uveljavljam štipendijo*

*ali*

* *sem državljan tretje države in sem pridobil status rezidenta za daljši čas,*
* *sem pred dopolnjenim 27. letom starosti prvič vpisan na javno veljavni višješolski ali visokošolski izobraževalni program prve ali druge stopnje, ki ga v Republiki Sloveniji izvaja prijavitelj za namen študija oziroma prakse, ki ga predstavlja prijavitelj,*
* *hkrati ne prejemam katere od štipendij za študijske obiske iz drugih virov v Republiki Sloveniji ali iz tujine, razen Erasmus finančne podpore,*
* *nisem v delovnem razmerju oziroma ne opravljam samostojne registrirane dejavnosti v Republiki Sloveniji ali v tujini,*
* *nisem poslovodna oseba gospodarskih družb ali direktor zasebnega zavoda,*
* *nisem vpisan v evidenco brezposelnih oseb pri Zavodu Republike Slovenije za zaposlovanje ali pristojnem organu v tujini,*
* *izpolnjujem pogoje za Erasmus mobilnost v obdobju študija, kot jih določa CMEPIUS,*
* *se bom udeležil Erasmus mobilnosti,*
* *mi bo izobraževalna ustanova, na kateri sem vpisan v Republiki Sloveniji, v tujini opravljene obveznosti vrednotila (priznala) kot del izobraževalnega programa na tej ustanovi,*
* *mi za isto obdobje Erasmus mobilnosti ni bila izplačana štipendija sklada v okviru Javnega razpisa štipendij za individualno mobilnost študentov v tujino v študijskem letu 2018 v okviru programa Erasmus+,*
* *zame sredstev po tem razpisu ni uveljavljal drug prijavitelj,*
* *sem seznanjen, da skladno z Zakonom s štipendiranju RS (Z-štp-1) do sredstev iz Razpisa Javnega sklada RS za razvoj kadrov in štipendije niso upravičeni študenti brez statusa (diplomanti) in študenti 3. stopnje študija ter sam ne spadam v eno dveh navedenih kategorij.*

Več informacij o zneskih financiranja in pogojih za posamezni dodatek je na voljo na spletni povezavi: [www.uni-lj.si/mednarodno\_sodelovanje\_in\_izmenjave/program\_erasmus\_plus/erasmus\_plus\_mobilnost\_studentov\_za\_prakso/financiranje/](http://www.uni-lj.si/mednarodno_sodelovanje_in_izmenjave/program_erasmus_plus/erasmus_plus_mobilnost_studentov_za_prakso/financiranje/)

Pri oddaji spletne prijave bodite pozorni, da v vlogo vpišete točni termin prakse, kot opredeljen v  Sporazumu za prakse (LA), ki je podlaga za izračun finančne pomoči. Štipendija se obračunava dnevno, zato ni pomembno, na kateri dan v mesecu začnete s prakso. Kot prvi/zadnji dan se šteje dan, ko študent začne/konča z delom (pot je izključena).

Prijavo lahko urejate oz. dopolnjujete večkrat (v tem primeru po vsakem vnosu izberete SHRANI), ko pa jo želite zaključiti (samo v primeru, ko so navedene vse zahtevane informacije in priložene vse obvezne priloge) izberete SHRANI IN POŠLJI. Ko izberete to možnost, popravki in dopolnila niso več možni!! **Svetujemo, da spletne prijave zaradi možnih sprememb ne oddajte prej kot mesec dni pred začetkom mobilnosti.** Sredstev je dovolj za financiranje vseh mobilnosti in zato predčasna oddaja spletne prijave ni smiselna, saj se pogodbe izdajajo glede na datum mobilnosti in ne datum oddaje prijave.

**Rok za oddajo spletne prijave za Erasmus+ finančno pomoč je 10 delovnih dni pred začetkom mobilnosti!**

Po oddaji spletne prijave (okvirno 14 dni pred začetkom mobilnosti) boste na vaš elektronski naslov prejeli **Sporazum o Erasmus+ finančni pomoči in morebitnem dodatku Javnega sklada (JS)**. Podpisan izvod Sporazuma v pdf obliki pošljetena elektronski naslov urska.ravnik@uni-lj.si in dva originalna in podpisana izvoda po pošti na naslov Univerze v Ljubljani (kontakt spodaj).

V roku 30 dni od prejema podpisane pogodbe oz najkasneje do vašega odhoda na mobilnost vam bomo izplačali **80% Erasmus+ finančne pomoči in dodatkov, kot opredeljeno v pogodbi.**

**Če bi želeli mobilnost podaljšati**, nas o tem vsaj 1 mesec pred zaključkom mobilnosti obvestite preko elektronske pošte, na spletno prijavo pa vsaj 10 delovnih dni pred (prvotnim) zaključkom prakse naložite:

* **podpisano prošnjo**, v kateri obrazložite, zakaj želite prakso podaljšati, in do katerega datuma (ni predpisane oblike, zadostuje prosti tekst);
* **izpolnjen obrazec During the mobility** ( del LA) podpisan s strani študenta, Erasmus+ koordinatorja na fakulteti in delodajalca

**Izplačilo preostanka finančne pomoči** boste prejeli, ko boste (najkasneje v 30 dneh) po zaključku prakse, na spletno prijavo naložili zaključno dokumentacijo;

* **After mobility form** / stran 3 v Learning Agreement-a , potrjen s strani delodajalca
* **Rezultat drugega OLS testa** ( povabilo boste prejeli na e naslov) in
* **Končno poročilo** ( spletni vprašalnik, ki ga boste s strani Evropske komisije prejeli na e naslov dan po zaključku mobilnosti)

**Kontakt za urejanje Študijskega sporazuma**/ Learning Agreement for Traineeship, odobritev in priznavanje mobilnosti: Erasmus+ koordinator na fakulteti

**Kontakt za vse informacije glede Erasmus+ finančne pomoči** za namen praktičnega usposabljanja/spletne prijave: Urška Ravnik, Služba za mednarodno sodelovanje UL, Kongresni trg 12, Ljubljana Tel: 01 2418 572, urska.ravnik@uni-lj.si